
הרצליה,  [תאריך]
לכבוד

רשם העמותות

ת.ד. 34071 
ירושלים 9134001
הנדון: שינוי בתקנון העמותה
סימוכין: מכתבכם מיום 28 במאי 2013
א.ג.נ.,

להלן תשובתנו למכתבכם שבסימוכין. למען הנוחות, סעיפי תשובתנו ממוספרים בהתאם לסעיפי מכתבכם.
1. מצורף בזאת טופס 4 בדבר שינוי מטרות העמותה, חתום במקור ע"י שני חברי ועד.
2. מצורף בזאת פרוטוקול האסיפה הכללית מיום 18.3.2013, חתום במקור ע"י שני חברי ועד.
3. להלן תגובתנו להתנגדויות לשינויים בתקנון החדש:
1. סעיפים 4(א) ו-4(ו) נמחקו.
2. סעיף 4(ה) תוקן כך שחבר שלא שילם את דמי החבר תוך 30 יום מתום השנה הקלנדרית – יוצא מן העמותה, וזאת לאחת שניתנה לו הזדמנות נאותה להשמיע את טענותיו. הכינוי של "חבר מוגבל" נמחק.
3. נוסף סעיף 5(ג), לפיו חבר כבוד יהא רשאי לבחור ולהיבחר למוסדות העמותה.
4. נוסחו של סעיף 10(ב) הותאם לסעיף 20(ב) לחוק.
5. לגבי סעיף 12(א): נבקש לדעת מהו המקור החוקי לבקשת כב' רשם העמותות לשינוי הסעיף. לא מצאנו הוראה קוגנטית בדבר האיסור לדון בנושאים שלא רשומים מראש בסדר היום של האסיפה הכללית.
6. לגבי סעיפים 13(ג) ו-15(ב): נבקש לדעת מהו המקור החוקי לבקשת כב' רשם העמותות לשינוי הסעיף. בקשת כב' הרשם אינה ברורה לנו דיה. נבקש להפנות לסעיף 19(ב) לתקנון, לפיו "לא יועסק בשכר אדם שלו זיקה משפחתית או עסקית לחבר ועד".
7. לגבי סעיף 15(ז): נבקש לדעת מהו המקור החוקי לבקשת כב' רשם העמותות לשינוי הסעיף. לא מצאנו הוראה קוגנטית בדבר סמכותה הבלעדית של האסיפה הכללית להעביר חבר ועד מתפקידו. הוראת סעיף 15(ז) לתקנון היא סבירה והגיונית, ומשקפת את רצונה של האסיפה הכללית לאפשר לועד לבחון את נימוקי חבר הועד להיעדרות.
8. לגבי סעיף 17(ב): נבקש להדגיש כי הסעיף אינו עוסק בכינוס אסיפה כללית בדרך אלקטרונית. כל שהסעיף מבקש לקבוע הוא קיום בחירות על ידי האסיפה כללית, במנותק מ"אירוע" האסיפה הכללית. דוגמה לכך היא הצבת קלפי במשרדי העמותה וקיום יום בחירות.
9. לגבי סעיף 18(ב): נבקש לדעת מהו המקור החוקי לבקשת כב' רשם העמותות לשינוי הסעיף. לדעתנו, הסעיף מאזן כראוי בין הצורך במנין משמעותי של חברי ועד לשם קיום ישיבה, ובין האפשרות לקיים את הישיבה במנין מצומצם יותר באם יו"ר הועד נוכח.
10. סעיף 19(ב) תוקן, וכעת קובע כי חבר הועד שאליו קיימת הזיקה המשפחתית או האישית לא ישתתף בהצבעה על אישור ההעסקה.
11. סעיף 29 תוקן והותאם לסעיף 43 לחוק.
בכבוד רב,
דוד איזנברג


 

     דביר גסנר, עו"ד
        מזכיר וגזבר האגודה


     יו"ר ועדת חוק ומשפט של האגודה
